paragraph_text: Prva hrvatska nogometna liga 2016./17. (službeno, iz sponzorskih razloga: MAXtv Prva liga) je 26. sezona 1. HNL koja je započela 15. srpnja 2016., a završit će 27. svibnja 2017. godine. Deset momčadi odigrat će 36 utakmica četverokružnim sustavom uz stanku na prijelazu godina koja sezonu dijeli na proljetni i jesenski dio. Prvak će predstavljati Hrvatsku od drugog kola kvalifikacija za Ligu prvaka 17./18., a još tri momčadi izborit će kvalifikacije za Europsku ligu (drugo i trećeplasirana, a možda i četvrtoplasirana ovisno o pobjedniku Hrvatskoga kupa ove sezone). Prvak je prvi put u povijesti postala Rijeka.